Document ID: 32004R1250

ΚΑΝΟΝΙΣΜΌΣ (ΕΚ) αριθ. 1250/2004 ΤΗΣ ΕΠΙΤΡΟΠΉΣ
της 7ης Ιουλίου 2004
για την τροποποίηση του κανονισμού (ΕΚ) αριθ. 2808/98 όσον αφορά την πριμοδότηση γαλακτοπαραγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (1), και ιδίως το άρθρο 9,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στο πλαίσιο της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (2) προβλέπει, μεταξύ άλλων, πριμοδότηση γαλακτοπαραγωγής και πρόσθετες ενισχύσεις με τη μορφή συμπληρωματικής πριμοδότησης, που εφαρμόζονται από την 1η Ιανουαρίου 2004.
(2)
Η πριμοδότηση γαλακτοπαραγωγής καθιερώθηκε με τον κανονισμό (ΕΚ) αριθ. 1255/1999 του Συμβουλίου περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (3) μετά τη σταδιακή μείωση της στήριξης της αγοράς στον γαλακτοκομικό τομέα. Το ύψος της πριμοδότησης αυξάνεται ετησίως μέχρι το 2007, ώστε να αντισταθμίζεται η εν λόγω μείωση της στήριξης της αγοράς, που επέρχεται την 1η Ιουλίου κάθε έτους, πρώτη ημέρα της γαλακτοκομικής περιόδου.
(3)
Είναι συνεπώς σκόπιμο να οριστεί ως γενεσιουργός αιτία της τιμής συναλλάγματος για την πριμοδότηση γαλακτοπαραγωγής η 1η Ιουλίου του έτους για το οποίο χορηγείται η ενίσχυση. Για λόγους συνέπειας, πρέπει επίσης να προβλεφθεί η εφαρμογή της ίδιας γενεσιουργού αιτίας της τιμής συναλλάγματος στην πριμοδότηση γαλακτοπαραγωγής και στις πρόσθετες ενισχύσεις.
(4)
Πρέπει επομένως να τροποποιηθεί αναλόγως ο κανονισμός (ΕΚ) αριθ. 2808/98 της Επιτροπής, της 22ας Δεκεμβρίου 1998, περί λεπτομερειών εφαρμογής του γεωργονομισματικού καθεστώτος του ευρώ στον γεωργικό τομέα (4).
(5)
Τα μέτρα που προβλέπονται από τον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 παράγραφος 1 του κανονισμού (ΕΚ) αριθ. 2808/98, προστίθεται το ακόλουθο τρίτο εδάφιο:
«Για την πριμοδότηση γαλακτοπαραγωγής και τις πρόσθετες ενισχύσεις που αναφέρονται στον τίτλο IV, κεφάλαιο 7 του κανονισμού (ΕΚ) αριθ. 1782/2003 του Συμβουλίου, η γενεσιουργός αιτία της τιμής συναλλάγματος είναι η 1η Ιουλίου του έτους για το οποίο χορηγείται η ενίσχυση.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιουλίου 2004.

Labels: 2
17
5
6